ਮਲੋਟ, 29 ਅਪ੍ਰੈਲ (ਗੁਰਮੀਤ ਸਿੰਘ ਮੱਕੜ)-ਰਾਜ ਸਰਕਾਰ ਵੱਲੋਂ ਨਸ਼ਿਆਂ ਿਖ਼ਲਾਫ਼ ਵਿੱਢੀ ਮੁਹਿੰਮ ਦਾ ਕਿਤੇ ਨਾ ਕਿਤੇ ਅਸਰ ਦੇਖਣ ਨੂੰ ਮਿਲ ਰਿਹਾ ਹੈ, ਪਰ ਬਾਵਜੂਦ ਇਸਦੇ ਅਜੇ ਵੀ ਕਈ ਮੈਡੀਕਲ ਸਟੋਰ ਅਜਿਹੇ ਹਨ ਜਿੱਥੇ ਨਸ਼ਿਆਂ ਦੀ ਵਿਕਰੀ ਬਿਨ੍ਹਾਂ ਕਿਸੇ ਰੁਕਾਵਟ ਦੇ ਜਾਰੀ ਹੈ | ਇਲਾਕਾ ਦੇ ਜਾਗਰੂਕ ਲੋਕ ਹਰਪ੍ਰੀਤ ਸਿੰਘ, ਬਲਕਾਰ ਸਿੰਘ, ਰਤਨ ਲਾਲ, ਹਰਮਨ ਸੇਖੋਂ ਆਦਿ ਨੇ ਮੁੱਖ ਮੰਤਰੀ ਕੈਪਟਨ ਅਮਰਿੰਦਰ ਦੇ ਨਸ਼ਾ ਰੋਕਣ ਦੇ ਇਸ ਕਦਮ ਦੀ ਸ਼ਲਾਘਾ ਕਰਦਿਆਂ ਕਿਹਾ ਕਿ ਕੈਮੀਕਲ ਯੁਕਤ ਨਸ਼ੇ ਨੇ ਅਨੇਕਾਂ ਘਰਾਂ ਬਰਬਾਦ ਕਰ ਦਿੱਤੇ ਤੇ ਅਣਗਿਣਤ ਨੌਜਵਾਨ ਬੇਵਕਤੀ ਮੌਤ ਮਾਰੇ ਗਏ, ਹੁਣ ਉਨ੍ਹਾਂ ਨੂੰ  ਆਸ ਹੈ ਕਿ ਇਸ ਫ਼ੈਸਲੇ ਦੇ ਸਾਰਥਕ ਸਿੱਟੇ ਨਿਕਲਣਗੇ | ਉਨ੍ਹਾਂ ਕਿਹਾ ਕਿ ਇੱਕਾ ਦੁੱਕਾ ਮੈਡੀਕਲ ਸਟੋਰਾਂ ਤੋਂ ਇਲਾਵਾ ਪਿਛਲੇ ਲੰਮੇ ਸਮੇਂ ਤੋਂ ਸਬੰਧਤ ਵਿਭਾਗ ਵੱਲੋਂ ਇਸ ਇਲਾਕੇ ਦੇ ਮੈਡੀਕਲਾਂ ਦੀ ਜਾਂਚ ਨਹੀਂ ਕੀਤੀ, ਸ਼ਹਿਰ ਦੇ ਮੈਡੀਕਲਾਂ ਦੀ ਗੁਪਤ ਤੌਰ ਤੇ ਜਾਂਚ ਕਰਵਾਈ ਜਾਵੇ ਕਿ ਕੌਣ ਇਸ ਧੰਦੇ 'ਚ ਲਿਪਤ ਹੈ ਤਾਂ ਕਿ ਉਸ ਤੇ ਕਾਨੂੰਨੀ ਕਾਰਵਾਈ ਕੀਤੀ ਜਾ ਸਕੇ | ਉਨ੍ਹਾਂ ਨਸ਼ਾ ਵਿਕਰੀ ਕਰਨ ਵਾਲੇ ਮੈਡੀਕਲ ਮਾਲਕਾਂ ਦੀ ਸਿਫ਼ਾਰਿਸ਼ ਕਰਵਾਉਣ ਵਾਲੇ ਵਿਅਕਤੀਆਂ ਦੀ ਪਹਿਚਾਣ ਕਰਕੇ ਉਨ੍ਹਾਂ ਤੇ ਵੀ ਕਾਰਵਾਈ ਨੂੰ  ਯਕੀਨੀ ਬਣਾਉਣ ਦੀ ਮੰਗ ਦੁਹਰਾਈ |